( प्रियंका शर्मा, कनेड, शाहपुर )
कहा जाता है, 'यत्र नार्यस्तु पूज्यंते रमंते तत्र देवता'। आज बेटियां हर क्षेत्र में अपनी सक्रिय उपस्थिति दर्ज करवा रही हैं। अंतरिक्ष से लेकर सेना तक में बेटियां सेवाएं दे रही हैं। इसके बावजूद इनकी स्थिति कई मायनों में चिंताजनक बनी हुई है। गिरता लिंगानुपात ऐसी ही एक समस्या है, जो भविष्य के गहरे संकट को दर्शा रही है। हिमाचल की यदि बात की जाए, तो हालात यहां भी संतोषजनक नहीं माने जा सकते। 2001 में जहां लिंगानुपात 957ः1000 था, वह वर्ष 2011 में 906ः1000 पहुंच चुका है। इससे स्थिति की भयावहता का अंदाजा सहज ही लगाया जा सकता है। इसका कारण भी स्पष्ट है। आज भी कई लोगों की सोच के अनुसार बेटियां बोझ हैं, जबकि बेटे घर की संपत्ति। इस घिनौनी सोच के कारण न जाने कितनी ही निर्दोष कन्याओं को यह संसार देखने ही नहीं दिया जाता। बेशक कन्या भ्रूण हत्या को रोकने के लिए देश में कई सख्त कानून बने हुए हैं, फिर भी चोरी-छिपे ऐसे अपराध को अंजाम दिया जाता रहा है। समाज को यह मानसिकता अब बदलनी होगी और बेटियों के प्रति जो गलत धारणाएं पैदा हो चुकी हैं, उन्हें जड़ से खत्म करते हुए बेटा-बेटी का फर्क मिटाना होगा। बेटी को भी बेटे की ही तरह उसके हिस्से का सम्मान मिलना चाहिए और तभी एक समृद्ध एवं सुदृढ़ राष्ट्र की नींव डलेगी।
 
कहा जाता है, 'यत्र नार्यस्तु पूज्यंते रमंते तत्र देवता'। आज बेटियां हर क्षेत्र में अपनी सक्रिय उपस्थिति दर्ज करवा रही हैं। अंतरिक्ष से लेकर सेना तक में बेटियां सेवाएं दे रही हैं। इसके बावजूद इनकी स्थिति कई मायनों में चिंताजनक बनी हुई है। गिरता लिंगानुपात ऐसी ही एक समस्या है, जो भविष्य के गहरे संकट को दर्शा रही है। हिमाचल की यदि बात की जाए, तो हालात यहां भी संतोषजनक नहीं माने जा सकते। दो हज़ार एक में जहां लिंगानुपात नौ सौ सत्तावनःएक हज़ार था, वह वर्ष दो हज़ार ग्यारह में नौ सौ छःःएक हज़ार पहुंच चुका है। इससे स्थिति की भयावहता का अंदाजा सहज ही लगाया जा सकता है। इसका कारण भी स्पष्ट है। आज भी कई लोगों की सोच के अनुसार बेटियां बोझ हैं, जबकि बेटे घर की संपत्ति। इस घिनौनी सोच के कारण न जाने कितनी ही निर्दोष कन्याओं को यह संसार देखने ही नहीं दिया जाता। बेशक कन्या भ्रूण हत्या को रोकने के लिए देश में कई सख्त कानून बने हुए हैं, फिर भी चोरी-छिपे ऐसे अपराध को अंजाम दिया जाता रहा है। समाज को यह मानसिकता अब बदलनी होगी और बेटियों के प्रति जो गलत धारणाएं पैदा हो चुकी हैं, उन्हें जड़ से खत्म करते हुए बेटा-बेटी का फर्क मिटाना होगा। बेटी को भी बेटे की ही तरह उसके हिस्से का सम्मान मिलना चाहिए और तभी एक समृद्ध एवं सुदृढ़ राष्ट्र की नींव डलेगी।